Document ID: 32012D0465

KOMISSION PÄÄTÖS,
annettu 2 päivänä elokuuta 2012,
Euroopan unionin virkamiesten sekä väliaikaisten ja sopimussuhteisten toimihenkilöiden, joiden asemapaikka on unionin ulkopuolisessa maassa, palkkoihin 1 päivästä elokuuta 2010, 1 päivästä syyskuuta 2010, 1 päivästä lokakuuta 2010, 1 päivästä marraskuuta 2010, 1 päivästä joulukuuta 2010, 1 päivästä tammikuuta 2011, 1 päivästä helmikuuta 2011, 1 päivästä maaliskuuta 2011, 1 päivästä huhtikuuta 2011, 1 päivästä toukokuuta 2011 ja 1 päivästä kesäkuuta 2011 sovellettavien korjauskertoimien mukauttamisesta
(2012/465/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen ja erityisesti sen 336 artiklan,
ottaa huomioon Euroopan unionin virkamiehiin sovellettavat henkilöstösäännöt ja unionin muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti niiden liitteessä X olevan 13 artiklan toisen kohdan,
sekä katsoo seuraavaa:
(1)
Neuvoston asetuksella (EU) N:o 964/2011 (2) vahvistetaan henkilöstösääntöjen liitteessä X olevan 13 artiklan ensimmäisen kohdan mukaisesti korjauskertoimet, joita sovelletaan 1 päivästä heinäkuuta 2010 alkaen sellaisten Euroopan unionin virkamiesten sekä väliaikaisten ja sopimussuhteisten toimihenkilöiden asemapaikan valuuttana maksettaviin palkkoihin, joiden asemapaikka on kolmannessa maassa.
(2)
Olisi mukautettava henkilöstösääntöjen liitteessä X olevan 13 artiklan mukaisesti 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2010 sekä 1 päivästä tammikuuta, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2011 tiettyjä kyseisistä korjauskertoimista, koska komission käytössä olevien tilastotietojen perusteella joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on ollut suurempi kuin viisi prosenttia edelliseen vahvistukseen verrattuna,
ON HYVÄKSYNYT TÄMÄN PÄÄTÖKSEN:
1 artikla
Euroopan unionin virkamiesten sekä väliaikaisten ja sopimussuhteisten toimihenkilöiden, joiden asemapaikka on kolmannessa maassa, asemapaikan valuuttana maksettaviin palkkoihin sovellettavia korjauskertoimia mukautetaan tiettyjen liitteessä mainittujen maiden osalta. Liitteessä on 11 kuukausitaulukkoa, joista käy ilmi, mitkä valtiot ovat kyseessä ja mitä päivämääriä kuhunkin niistä sovelletaan.
Palkkojen laskemisessa käytettävät valuuttakurssit vahvistetaan varainhoitoasetuksen soveltamissääntöjen mukaisesti käyttäen ensimmäisessä kohdassa mainittuna päivänä voimassa ollutta kurssia.
2 artikla
Tämä päätös tulee voimaan sitä päivää seuraavan kuukauden ensimmäisenä päivänä, jona se julkaistaan Euroopan unionin virallisessa lehdessä.
Tehty Brysselissä 2 päivänä elokuuta 2012.

Labels: 9
5
15